Saktong 18:00 UTC kan Setyembre 17, dineklara kan JMA na mas nagtindi pa ini sa irarom kan parehong kategorya. Sa parehas na aldaw, nagpoon naman na magbantay an Philippine Atmospheric, Geophysical and Astronomical Services Administration (PAGASA) sa nasabing bagyo na pinangaran kaining Rubing. Kan Setyembre 18, binago kan JTWC an pagtataya kaini sa kamugtakan nin panahon kan nagbago an direksyon kan bagyo na pasiring na sa dagat huli sa pagluya kan inaapod na ridge sa norteng parte kaini.